stanford-oval/wikipedia huggingface dataset:
Torsten Kaukoranta

Toivo Torsten (Totti) Ferdinand Kaukoranta (vuoteen 1906 saakka Kiljander, 20. elokuuta 1879 Helsinki – 14. huhtikuuta 1933 Helsinki) oli suomalainen toimittaja, edistyspuolueen sihteeri ja kuoronjohtaja.
Torsten Kaukoranta syntyi Sortavalan seminaarin musiikinlehtorin Nils Kiljanderin perheeseen. Hän pääsi ylioppilaaksi Helsingin reaalilyseosta vuonna 1900, kävi Helsingin musiikkiopiston ja valmistui musiikinopettajaksi. Yliopisto-opinnot keskeytyivät kutsuntalakkoon osallistumisen takia. Kaukoranta työskenteli opettajana Viipurin kirkkomusiikkiopistossa, suomalaisessa reaalilyseossa ja orkesterikoulussa sekä toimi Karjala-lehden musiikkiarvostelijana.
Kaukoranta muutti vuonna 1909 Kuopioon, jossa hän työskenteli Savon toimitussihteerinä ja Kuopion Sanomien päätoimittajana. Vuonna 1922 hän siirtyi Mikkeliin Länsi-Savon päätoimittajaksi. Kaukoranta työskenteli sittemmin Kuopion suojeluskuntapiirin valistusohjaajana ja Jyväskylässä Keskisuomalaisen päätoimittajana vuosina 1928–1932. Ennen kuolemaansa hän toimi Kansallisen Edistyspuolueen puoluesihteerinä.
Kaukoranta toimi työnsä ohella kuoronjohtajana Helsingissä, Viipurissa, Kuopiossa ja Jyväskylässä. Hän oli innokas suojeluskuntalainen ja oli mukana Itä-Karjalan valloitusyrityksissä. Poliitikkona Kaukoranta kannatti laillisuutta ja vastusti lapuanliikkeen väkivaltaisuuksia.
Kirjailija Kyllikki Hämäläinen oli Kaukorannan tytär.
The Name of the Game

| ”The Name of the Game” Abba |
| --- | --- | --- |

Singlen tiedot
 Albumilta: The Album
 B-puoli: ”I Wonder (Departure)”
 Äänitetty : 31. toukokuuta 1977, Marcus Music, Tukholma
 Julkaistu: 17. lokakuuta 1977
 Tekijä(t): Benny Andersson, Björn Ulvaeus, Stig Anderson
 Tuottaja(t): Andersson, Ulvaeus
 Tyylilaji: pop, soft rock
 Kesto: 04.51
 Levy-yhtiö: Polar Music
ABBAn muut singlet
| ”King Kong Song” 1977 | ”The Name of the Game” 1977 | ”Take a Chance on Me” 1978 |
”The Name of the Game” on ruotsalaisen Abba-yhtyeen kappale ja ensimmäinen single vuonna 1977 julkaistulta studiolevyltä The Album. Single nousi Britannian listaykköseksi neljän viikon ajaksi ja oli hitti ympäri maailman.
Kappaleesta alkoi uusi aikakausi Abban historiassa, sillä ”The Name of the Game” oli musiikillisesti kaukana yhtyeen alkuaikojen hiteistä. Sitä on verrattu Eagles- ja Fleetwood Mac -yhtyeiden materiaaliin.
Työstö

”The Name of the Game” levytettiin The Album -levyn kappaleista ensimmäisenä. Sessiot alkoivat 31. toukokuuta 1977 Marcus Music -studiossa Solnassa. Abba ei ollut koskaan aiemmin levyttänyt kyseisessä studiossa, mutta sen vakiostudio Metronome oli nyt jatkuvasti kuormittunut eri yhtyeiden levytysajoista. Yhtye ja levy-yhtiö Polar Music suunnittelivat näihin aikoihin jo oman studion rakentamista, mutta vallitsevassa tilanteessa Marcus Music oli paras vaihtoehto. Tuolloin modernin studion pystyi varaamaan pidemmäksi aikaa, mikä sopi erinomaisesti Abballe, joka käytti kappaleiden hiomiseen jatkuvasti enemmän aikaa.
Kappaleen työnimi oli ”A Bit of Myself”. Se oli monimutkainen sävellys, joka koostui kuudesta osasta. Ensimmäisenä valmistui basson ja syntetisaattorin soittama riffi, jota on verrattu Stevie Wonderin kappaleeseen ”I Wish”. Kun instrumentaaliraita oli saatu valmiiksi, tehtiin sanoitus. Siinä yhtyettä auttoi manageri Stig Anderson, joka vaihtoi kappaleen nimeksi ”The Name of the Game”.
19. heinäkuuta kappaleeseen päällekkäisäänitettiin saksofoni ja huilu, mutta niitä ei joko otettu lopulliseen miksaukseen mukaan tai sitten ne eivät erotu äänimaailmasta. Samana päivänä myös Benny Andersson ilmeisesti lisäsi kappaleeseen kosketinosuuksia, kuten hänellä usein oli tässä vaiheessa tapana. Kappale miksattiin syyskuussa Bohus-studiossa Kungälvissä.
Kappale merkitsi Abballe uutta askelta eteenpäin. Sen rentoutuneessa tunnelmassa kuului tuolloin erityisesti Yhdysvaltain länsiosissa suosiossa olleiden Eaglesin ja Fleetwood Macin kaltaisten yhtyeiden vaikutus. Musiikillisesti Abban historiassa alkoi ”The Name of the Game” -singlen myötä uusi aikakausi, sillä se oli musiikillisesti kaukana ”Waterloon” ja ”Mamma Mian” kaltaisista alkuaikojen hiteistä. Laulun sanoituksessa tyttö ihastuu psykologiinsa.
Julkaisu ja vastaanotto

Alkujaan The Albumin ensimmäiseksi singleksi kaavailtiin rock-tyylistä kappaletta ”Hole in Your Soul”, ja esimerkiksi Australiassa se ehdittiin jo julistaa Abban uudeksi singleksi. Lopulta, 17. lokakuuta, sen sijaan julkaistiinkin ”The Name of the Game”, joka parhaimpana saavutuksenaan ylsi Britannian listaykköseksi neljän viikon ajaksi. Se saavutti listamenestystä ympäri maailman. Australiassa single sijoittui kuudenneksi, mitä pidettiin pienenä pettymyksenä, sillä lähes kaikki Abban julkaisut olivat olleet siellä listaykkösiä. Yhtyeen kotimaassa kappale oli parhaimmillaan toisella sijalla.
Singlen b-puolella julkaistiin ”I Wonder (Departure)” -kappaleen liveversio.
Kappaleesta kuvattiin promovideo Agnetha Fältskogin ja Björn Ulvaeusin kodissa. Yhtyeen jäsenet pelaavat siinä lautapeliä. Kappale kuultiin myös yhtyeen elokuvassa Abba: The Movie. Se soi kohtauksessa, jossa yhtyeeltä haastattelua jahtaava DJ uneksii olevansa Agnetha Fältskogin psykologi.
Julkaisu ja vastaanotto > Listasijoitukset

| Valtio | Korkein sijoitus | Listaviikot | Nousu listalle | Lähde |
| --- | --- | --- | --- | --- |
|  Iso-Britannia | 1. | 12 | 22.10.1977 |  |
|  Alankomaat | 2. | 11 | 29.10.1977 |  |
|  Belgia (Flanderi) | 2. | 14 | 22.10.1977 |  |
|  Irlanti | 2. | 10 | 27.10.1977 |  |
|  Ruotsi | 2. | 9 | 4.11.1977 |  |
|  Etelä-Afrikka | 3. | 13 | 16.12.1977 |  |
|  Norja | 3. | 17 | viikko 43/1977 |  |
|  Rhodesia | 4. | 17 | 24.12.1977 |  |
|  Uusi-Seelanti | 4. | 9 | 11.12.1977 |  |
|  Suomi | 5. | 12 (3 kk) | marraskuu 1977 |  |
|  Australia | 6. | 19 | 7.11.1977 |  |
|  Sveitsi | 6. | 10 | 29.10.1977 |  |
|  Länsi-Saksa | 7. |  | 1977 |  |
|  Meksiko | 10. |  | tammikuu 1978 |  |
|  Itävalta | 12. | 12 | 15.12.1977 |  |
|  Yhdysvallat | 12. |  | 1978 |  |
|  Kanada | 14. | 17 | 14.1.1978 |  |
|  Ranska | 23. | 12 | 1977 |  |
Kokoonpano

Agnetha Fältskog – laulu
Anni-Frid Lyngstad – laulu
Björn Ulvaeus – kitara, laulu
Benny Andersson – kosketinsoittimet, laulu
Rutger Gunnarsson – bassokitara
Ola Brunkert – rummut
Telluride

| Telluride |
| --- | --- |

 Telluride
 Koordinaatit: 37°56′21″N, 107°48′59″W 
Valtio:  Yhdysvallat
Osavaltio:  Colorado
Piirikunta:  San Miguel
 
 www.telluride-co.gov 
Infobox OKVirheellinen NIMI-arvo: 
Telluride on noin 2 500 asukkaan kunta Yhdysvaltojen Coloradon osavaltion lounaisosassa. Se on vuoristoisen San Miguelin piirikunnan hallintokeskus. 2 667 metrin korkeudella merenpinnasta, San Miguel -joen laaksossa sijaitseva Telluride on syntynyt toimintansa jo lopettaneen hopeakaivoksen ympärille, ja sen asukkaisiin on kuulunut paljon suomalaissiirtolaisia. Nykyisin Telluride on tunnettu kesäisin retkeily- ja patikointimaastoistaan, syksyisin kansainvälisistä elokuvajuhlistaan ja talvisin hiihtokeskuksena.
Suomalaissiirtolaiset

Telluriden purkamiselta suojellussa keskustassa ovat suomalaisasutuksesta muistuttamassa ”haalit” Finn Hall ja Swede Finn Hall (nyk. Elks Lodge) sekä ”poortitalo” Finnish Boarding House. Pääkadulla on kauppias Pekkarisen talon kyljessä talon nimi kaakelilaatoin kirjoitettuna: Pekkarine House.
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan verkkosivusto (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Telluride, Colorado
Käännös suomeksi
Thurop Van Orman

Mark "Thurop" Van Orman (s. 26. huhtikuuta 1976 Norfolk, Virginia) on yhdysvaltalainen animaattori, käsikirjoittaja ja tuottaja, joka tuli tunnetuksi luomastaan animaatiosarjasta The Marvelous Misadventures of Flapjack.
Elämäkerta

Van Orman kiinnostui piirtämisestä jo nuorella iällä, mutta high schoolissa hän halusi tulla seikkailijaksi. Lopulta Van Orman suuntasi koulun jälkeen piirtämisen ja kirjoittamisen pariin aikomuksenaan tulla kirjailija. Hän sai ensimmäisen varsinaisen työn videopeliyhtiöltä Zantarolta, jossa Van Orman teki kuvasuunnitelmia ja muita piirroksia. Samalla hän kiinnostui yhä enemmän animaatiosta ja päätti tehä matkan Cal Artsiin, jossa Van Orman sai huomata, että animoinnille on oma koulunsa.
Elämäkerta > Ura

Opiskellessaan Cal Artsissa hänen opettajansa Randy Myers suositteli työharjoittelupaikkaa Cartoon Network Studiosin Tehotytöt -piirrossarjaan. Van Orman teki storyboardien lisäksi käsikirjoituksia muutamiin jaksoihin. Sittemmin Van Orman on työskennellyt Cartoon Networkilla vuodesta 2004 lähtien ja ollut mukana animaatioissa kuten The Grim Adventures of Billy & Mandy ja Camp Lazlo. Myöhemmin hän sai toteuttaa omaa piirrossarjaa The Marvelous Misadventures of Flapjack, jonka ideaa Van Orman oli kehitellyt vuodesta 2001 lähtien. Vuosien 2007-2008 aikana hän julkaisi muutamia lyhytanimaatioita sarjasta ja sai lopulta luvan Cartoon Networkilta tuottaa kokonaisen sarjan Flapjackin tarinoista.
Thomas Horsfield

Thomas Horsfield
Thomas Horsfield (1773 Philadelphia Pennsylvania – 14. heinäkuuta 1859 Lontoo) oli yhdysvaltalainen lääkäri ja luonnontieteilijä.
Horsfield opiskeli lääketiedettä Philadelphiassa. Valmistuttuaan hän matkusti 1799 laivalääkärinä Kiinaan ja Jaavalle, jonne hän asettui vuonna 1801 ja työskenteli siellä lääkärinä useita vuosia. Itä-Intian komppania otti saaren haltuunsa hollantilaisilta vuonna 1811 ja Horsfield ryhtyi keräämään kasvi- ja eläinnäytteitä ystävänsä Sir Thomas Stamford Rafflesin kanssa. Vuonna 1819 hänen terveytensä alkoi horjua, ja hän muutti Lontooseen, jossa hän ryhtyi Leadenhall Streetillä sijainneen Itä-Intian komppanian museon hoitajaksi ja kuraattoriksi.
Vuonna 1826 Horsfield valittiin vastaperustetun Zoologial Society of Londonin avustavaksi sihteeriksi.
Horfield kuvaili tieteelle 91 uutta lintulajia, muun muassa suippopyrstösirrin. Hänen kunniakseen on nimetty ainakin 14 eliölajia, linnuista muun muassa intianjokirastas (Myiophoneus horsfieldii), intiansirppitimali (Pomatorhinus horsfieldii) ja eräs kirjorastaslaji (Zoothera horsfieldi).
Teoksia

* An experimental dissertation on the Rhus vernix, Rhus radicans and Rhus glabrum, commonly known in Pennsylvania by the names of poison-ash, poison-vine and common sumach. Cist, Philadelphia 1798.
Impressions of dried plants from Java. 1812.
Systematic arrangement and description of birds from the island of Java. 1820.
The History and antiquities of Lewes and its vicinity. Baxter, Lewes 1824.
Zoological Researches in Java and the Neighbouring Island. Kingsbury, Parbury & Allen, London 1824.
A descriptive catalogue of the lepidopterous insects contained in the Museum of the Honourable East India Company. Parbury & Allen, London 1828/29.
The history, antiquities and topography of the county of Sussex. Baxter, Lewes 1835.
Plantae javanicae rariores, descriptae iconibusque illustratae, quas in insula Java, annis 1802–1818. Allen, London 1838–52.
Essay on the cultivation and manufacture of tea in Java. Cox & sons, London 1841.
A catalogue of the lepidopterous insects in the Museum of the Hon. East-India Company. Allen, London 1857–59.
Terveystarkastaja

Terveystarkastaja on julkinen työntekijä, joka tutkii terveysvaaroja monenlaisissa julkisissa paikoissa, ja sellaisen huomatessaan hänen on ryhdyttävä toimiin lieventääkseen tai poistamaan näitä vaaroja. Terveystarkastajan tehtäviä määrittävät elintarvikelain ja terveydensuojelulain lisäksi muun muassa kuluttajaturvallisuuslaki, tupakkalaki ja eläinsuojelulaki.
Työtehtävät

Usein yleisön käsitys terveystarkastajasta on henkilö, joka tutkii ravintoloita ja varmistaa niiden noudattavan hygieniastandardeja ja elintarvikehygieniaa koskevia määräyksiä. Kuitenkin useimmat terveystarkastajat tekevät laajempia työtehtäviä, mukaan lukien tarkastavat uimahallit, julkiset koulut, päiväkodit, ja muita sosiaalialan palvelulaitoksia (mm. vanhainkoteja). Terveystarkastajat usein myös tarkastavat kaivojen ja vesilaitosten kuntoa ja ottavat talousvesi- ja uimavesinäytteitä. Muihin tehtäviin kuuluvat mm. leirintäaluetarkastukset, erilaiset kuluttajaturvallisuustarkastukset (mm. leikkikentät, uimarannat) ja kauneushoitolatarkastukset. He voivat valvoa ja selvittää myös muita ympäristöterveydenhuollon valvonta-asioita, kuten eläintensuojeluasioita ja melu- ja hajuvalituksia. Terveystarkastajat tarkastavat asuntoja terveyshaittaepäilyn perusteella. Työnkuvaan kuuluu myös olennaisena osana toimistotyöt, eli tarkastuskertomusten, lausuntojen ja viranhaltijapäätösten tekeminen, sekä tarvittaessa määräysten antaminen. Terveystarkastajalla on lainsäädäntöön perustuva neuvonta- ja ohjausvelvollisuus.
Työolosuhteet

Terveystarkastajan työ on vaihtelevaa ja työolosuhteet vaihtelevat kenttäoloista toimistotöihin. Kentällä tehtäviin töihin kuuluvat erityisesti uimarantojen ja leikkikenttien tarkastukset sekä uimarantavesinäytteenotot, jotka ajoittuvat yleensä kesäaikaan. Eläinsuojelutarkastuksia tehdään usein yhteistyössä valvontaeläinlääkäreiden kanssa mm. navetoihin. Myös asuntojen terveyshaittaepäilyjen perusteella tehtävät tarkastukset johdattavat terveystarkastajan tutustumaan elämän moninaisiin puoliin erityisesti siivottomia asuntoja tai mikrobivaurioituneita huoneistoja tarkastettaessa. Kaikista tarkastuksista laaditaan tarkastuskertomus, joka laaditaan yleensä toimistossa.
Tomi Leivo-Jokimäki

| Henkilötiedot |
| --- | --- | --- | --- |
Syntymäaika: 23. elokuuta 1973 (ikä 51)
Syntymäpaikka: Pori, Suomi
Pelipaikka: keskikenttäpelaaja oikea laitalinkki
Pituus: 173 cm
Junioriseurat
1980: KaKi
1981–1985: ToVe
1986–1991: PPT
Seurat
| Vuodet | Seura | O | (M) |
| 1989–1991 | PPT | 38 | (4) |
| 1992 | Jazz | 2 | (0) |
| 1992 | → P-Iirot (laina) | 9 | (2) |
| 1993–1994 | TPV | 15 | (1) |
| 1994–1998 | Jazz | 63 | (3) |
| 1998 | Ilves | 10 | (2) |
| 1999–2003 | MuSa | 82 | (20) |
| 2004 | SoVo | 21 | (13) |
| Yhteensä | Yhteensä | 240 | (45) |
Maajoukkue
| 1988–1989 | Suomi U15 | 18 | (1) |
| 1990 | Suomi U16 | 3 | (1) |
| 1990 | Suomi U17 | 4 | (0) |
| 1991 | Suomi U18 | 10 | (2) |
| 1992 | Suomi U19 | 2 | (0) |
| 1994 | Suomi U21 | 2 | (0) |
 Seurajoukkueuran tilastot kattavat vain kansalliset sarjat.
Tomi Leivo-Jokimäki (s. 23. elokuuta 1973 Pori) on entinen suomalainen jalkapalloilija. Hän oli pelipaikaltaan keskikenttäpelaaja tai oikea laitalinkki. Nykyisin Leivo-Jokimäki työskentelee Suomen Palloliiton kehityspäällikkönä.
Ura pelaajana

Leivo-Jokimäen ensimmäinen seura oli Kartanonmäen Kiri. Aikuisten sarjoissa hän aloitti uransa vuonna 1989 I divisioonassa Porin Pallo-Tovereiden joukkueessa. Porista hän siirtyi kahden Veikkausliiga-kauden jälkeen Tampereelle Tampereen Pallo-Veikkojen riveihin, jossa voitti Suomen mestaruuden vuonna 1994.
Kahden Tampereen vuoden jälkeen Leivo-Jokimäki palasi takaisin kasvattajaseuraansa. Hänen paras kautensa osui vuoteen 1996, jolloin hän pelasi kaikki FC Jazzin ottelut joukkueen voittaessa toisen Suomen mestaruutensa. Leivo-Jokimäki teki samana vuonna myös kaksi maalia UEFA Cupissa, osuen GÍ Gøtan ja Moskovan Dynamon verkkoon. Liigauransa lopetettuaan Leivo-Jokimäki pelasi vielä yhden kauden Tampereen Ilveksessä, neljä kautta Musan Salamassa Ykkösessä ja Kakkosessa sekä Someron Voiman riveissä Kolmosessa. Veikkausliigassa hän pelasi yhteensä 102 ottelua, tehden niissä seitsemän maalia.
Peliuran jälkeen

Vuonna 2004 uransa päättänyt Leivo-Jokimäki on työskennellyt Porissa pankkialalla.  Vuosina 2010–2013 hän toimi FC Jazzin puheenjohtajana ja vuoden 2014 seuran toiminnanjohtajana. Vuodesta 2021 Leivo-Jokimäki on ollut Suomen Palloliiton Suomen cupin ja pääsarjojen kehityspäällikkö.
Saavutukset

Suomen mestaruus 1994, 1996
SM-pronssi 1992
Tom Dumoulin
Saavutuksia

Lähteet: Pro Cycling Stats, Cycling Archives, Cyclingbase
The Shadow of Zorro

| The Shadow of Zorro |
| --- | --- |

Kehittäjä:  In Utero
Julkaisija:  Cryo Interactive
Pelisarja:  Zorro
Julkaistu:  14. marraskuuta 2001
Lajityyppi:  toimintaseikkailupeli
Pelimuoto:  yksinpeli
Alusta:  Microsoft Windows PlayStation 2
Lisää peliartikkeleitaVideopelien teemasivulla
Infobox OK  : 
The Shadow of Zorro on In Uteron kehittämä ja Cryo Interactiven julkaisema  toimintaseikkailupeli, joka perustuu kuvitteelliseen Zorro hahmoon. Peli julkaistiin Microsoft Windows- ja PlayStation 2 -alustoille.
Tarina

Eletään vuotta 1830, kun Pueblo de Los Ángeles on saamassa uuden komentajan, kapteeni Fuertesin. Don Diegon isä Don Alejandro uskoo tunnistaneensa miehen, joka olisi pahamaineinen sotarikollinen, Zaragozan teurastaja. Don Alejandro kukisti mielestään hänet sodassa, jossa Fuertes oli Ranskan puolella. Zorron tehtävänä on tutkia ja selvittää mysteeri. Hän käyttää aseena miekkansa lisäksi erilaisia keinoja, kuten väijymistä, pistoolia ja räjähteitä.
Hahmot

Zorro/Diego de la Vega: Pelin pääsankari.
Kapteeni Fuertes: Pelin päävastus.
Agatha: Kapteeni Fuertesin naispuolinen oikeankäden mies, joka on taitava miekkailija.
Professori Augusto Orneillo: Fuertesin pitämä vanki, jonka hän pakottaa selvittämään muinaisen Azteekkien esineen kirjoitukset, jotka liittyvät Huitzilopochtli ja Chalchiuhtlicue jumaluuteen, jotka sisältävät hyvän ja pahan voiman.
Carlota Orneillo: Professori Auguston tytär, jota Fuertes pitää myös vankina kiristääkseen professoria.
Don Alejandro de la Vega: Zorron isä, joka oli todistamassa Fuertesin massamurhia.
Kersantti Garcia: Sotilastukikohdan kömpelö aliupseeri.
Arvostelut

Shadow of Zorro sai pääosin huonoja arvosteluja. Futuregamez.net esimerkiksi antoi pelille arvosanaksi 49%, perustellen pelin näyttäneen huonosti tehdyltä ja huono tasonsuunnittelu.
The Best of David Bowie 1969/1974

| The Best of David Bowie 1974/1979 David Bowie |
| --- | --- | --- |

Kokoelmalevyn tiedot
 Äänitetty : 1969–1974
 Julkaistu: 7. lokakuuta 1997
 Formaatti: CD
 Tuottaja(t): useita tuottajia
 Tyylilaji: glam rock pop rock rock
 Kesto: 77.34
 Levy-yhtiö: EMI
Listasijoitukset
  13. (marraskuu 1997)   17. (16. marraskuuta 1997)
David Bowien muut kokoelmalevyt
| ChangesTwoBowie 1981 | The Best of David Bowie 1969/1974 1997 | The Best of David Bowie 1974/1979 1998 |
The Best of David Bowie 1969/1974 on David Bowien vuonna 1997 julkaistu kokoelma-albumi.
Kappaleet

Kaikki kappaleet kirjoittanut David Bowie, ellei toisin mainita.
The Jean Genie – 4.08
Space Oddity – 5.15
Starman – 4.18
Ziggy Stardust – 3.16
John, I’m Only Dancing (Sax version) – 2.42
Rebel Rebel – 4.30
Let’s Spend the Night Together – 3.07 (säv. Mick Jagger/Keith Richards)
Suffragette City – 3.27
Oh! You Pretty Things – 3.14
Velvet Goldmine – 3.11
Drive-In Saturday – 4.29
Diamond Dogs – 6.05
Changes – 3.34
Sorrow – 2.55 (säv. Feldman/Goldstein/Gottehrer)
The Prettiest Star (Bolan stereo version) – 3.14
Life on Mars? – 3.52
Aladdin Sane – 5.10
The Man Who Sold the World – 3.56
Rock ’n’ Roll Suicide – 3.00
All the Young Dudes – 4.11
Teet Järvi

Teet Järvi (s. 22. huhtikuuta 1958) on virolainen sellisti.
Järvi opiskeli Laine Leichterin johdolla Tallinnan musiikkilukiossa ja Peeter Paemurrun johdolla Tallinnan konservatoriossa, josta valmistui vuonna 1981. Hän täydensi opintojaan Moskovassa opettajinaan Natalija Šahovskaja, Mihail Homitser ja Ivan Monighetti.
Vuonna 1974 Järvi sai ensipalkinnon kansainvälisessä sellokilpailussa Tšekkoslovakiassa. Hän sai myös ensipalkinnot niin kansallisessa (1981) kuin Baltian-kilpailussakin (1976). Vuosina 1982–1990 hän työskenteli ensisellistinä Viron kansallisessa sinfoniaorkesterissa. Hän on esiintynyt Euroopan maissa, entisen Neuvostoliiton alueilla sekä Yhdysvalloissa sooloresitalistina, kamarimuusikkona ja orkesterin solistina. Vuonna 1993 Järvi aloitti työt Suomessa, jossa hän on soittanut Sinfonia Lahdessa ja opettanut Lahden konservatoriossa.
Järvi kuuluu muusikkosukuun; hän on Neeme Järven veljen, Vallo Järven poika. Hänen vaimonsa on pianisti Mari Järvi, jonka kanssa hänellä on viisi lasta, joista kukin on myös muusikko.
The Hand of God

| The Hand of God> È stata la mano di Dio |
| --- | --- |

Ohjaaja:  Paolo Sorrentino
Käsikirjoittaja:  Paolo Sorrentino
Tuottaja:   Paolo Sorrentino  Lorenzo Mieli 
Säveltäjä:  Lele Marchitelli
Kuvaaja:  Daria D'Antonio
Leikkaaja:  Cristiano Travaglioli
Pukusuunnittelija:  Mariano Tufano
Pääosat:   Filippo Scotti  Toni Servillo  Teresa Saponangelo  Marlon Joubert  Luisa Ranieri  Renato Carpentieri  Massimiliano Gallo  Betti Pedrazzi  Biagio Manna  Ciro Capano  Enzo Decaro  Sofya Gershevich  Roberto Oliveri  Lino Musella  Cristiana Dell'Anna  Monica Nappo  Adriano Saleri 
Valmistustiedot
Valmistusmaa:  Italia
Tuotantoyhtiö:  The Apartment
Levittäjä:  Netflix
Ensi-ilta:   2021-9-22. syyskuuta 2021 (Venetsia)  2021-11-2424. marraskuuta 2021  
Kesto:  130 minuuttia
Alkuperäiskieli:  italia
Aiheesta muualla
IMDb 
Elonet
AllMovie
Infobox OKNimi-testi OK: 
The Hand of God (ital. È stata la mano di Dio) on vuonna 2021 ensi-iltansa saanut italialainen draamaelokuva, jonka on ohjannut ja käsikirjoittanut Paolo Sorrentino. Sen pääosia esittävät Filippo Scotti, Toni Servillo, Teresa Saponangelo, Marlon Joubert, Luisa Ranieri, Renato Carpentieri, Massimiliano Gallo, Betti Pedrazzi, Biagio Manna ja Ciro Capano.
The Hand of God sai maailmanensi-iltansa Venetsian elokuvajuhlilla 2. syyskuuta 2021, jossa se kilpaili Kultaisesta leijonasta sekä palkittiin Tuomariston palkinnolla. Filippo Scotti palkittiin myös elokuvajuhlien Marcello Mastroianni -palkinnolla, joka annetaan parhaimmalle nousevalle näyttelijälle. Elokuva julkaistaan Netflixissä 15. joulukuuta 2021. Se lähetettiin Italiasta kilpailemaan parhaan kansainvälisen elokuvan Oscar-palkinnosta vuoden 2022 gaalaan.
Näyttelijät

| 0 | 1 | 2 |
| --- | --- | --- |
|  Filippo Scotti  | … |  Fabietto Schisa   |
|  Toni Servillo  | … |  Saverio Schisa   |
|  Teresa Saponangelo  | … |  Maria Schisa   |
|  Luisa Ranieri  | … |  Patrizia   |
|  Massimiliano Gallo  | … |  Franco   |
|  Renato Carpentieri  | … |  Alfredo   |
|  Marlon Joubert  | … |  Marchino Schisa   |
|  Betti Pedrazzi  | … |  Baronessa Focale   |
|  Biagio Manna  | … |  Armando   |
|  Ciro Capano  | … |  Capuano   |
|  Enzo De Caro  | … |  San Gennaro   |
|  Sofya Gershevich  | … |  Yulia   |
|  Roberto Oliveri  | … |  Maurizio   |
|  Lino Musella  | … |  Marriettiello   |
|  Cristiana Dell'Anna  | … |  Armando-sisko   |
|  Monica Nappo  | … |  Silvana   |
|  Carmen Pommella  | … |  Annarella   |
|  Adriano Saleri  | … |  Fellinin assistentti   |
Arvosteluja

| 0 | 1 | 2 |
| --- | --- | --- |
Helsingin Sanomat Timo Peltonen: 
Hufvudstadsbladet Krister Uggeldahl:
Aiheesta muualla

The Hand of God Internet Movie Databasessa (englanniksi)
The Hand of God AllMoviessa. (englanniksi)
Torrechiara

Torrechiaran linna
Torrechiara tai Torrechiaran linna (ital. Castello di Torrechiara) on Italian Parman laaksossa sijaitseva 1400-luvulla rakennettu linna. Torrechiara on yksi parhaiten säilyneistä keskiaikaisista linnoista Parman maakunnassa.
Linnan rakennutti Pier Maria Rossi vuosina 1448–1460. Torrechiarassa on kolminkertaiset muurit ja sen sisemmässä linnassa on neljä kulmatornia, jotka on yhdistetty toisiinsa suojakäytävillä. Linnan keskimmäiset korkeat muurit on viistottu. Linnan keskellä on upea neliönmuotoinen päärakennus, joka on koristeltu taidokkailla lombardialaistyylisillä terrakottalistoilla. Linnan sisätilat on koristeltu 1500-luvulla freskoin.
Torrechiara on toiminut muun muassa Ladyhawke – Legenda haukasta -elokuvan ja Borgiat-televisiosarjan kuvauspaikkana.
The Best of Catamenia

| The Best of Catamenia Catamenia |
| --- | --- | --- |

Kokoelmalevyn tiedot
 Julkaistu: 8. helmikuuta 2013
 Formaatti: CD
 Tyylilaji: melodinen black metal
 Kesto: 87.11
 Levy-yhtiö: Massacre Records
Catamenian muut julkaisut
| The Rewritten Chapters 2012 | The Best of Catamenia 2013 |   |
The Best of Catamenia on suomalaisen melodisen black metal -yhtye Catamenian toinen kokoelma-albumi. Se julkaistiin vuonna 2013 levymerkillä Massacre Records.